Data was extracted from:https://www.infomed.co.il/treatments/abortion-pregnancy-terminationprocedure/

גרידה (Abortion ,Pregnancy Termination,Procedure)
ערוץ הריון ולידה
3 דקות קריאה
כללי
שאלות ותשובות
מאמרים
מטרת הניתוח
.
גרידה הוא פרוצדורה שמטרתה להביא להפסקת הריון יזומה, כלומר באופן מלאכותי (הפסקת היריון כירורגית).
הפסקת הריון נעשית לרוב עקב הריונות בלתי רצויים, או עקב התפתחות לא תקינה של העובר/ שק ההיריון. לעיתים מבוצע ניתוח גרידה לצורך ריקון הרחם מתוכן הריוני גם לאחר
הפלה טבעית
, שלא התרחשה במלואה.
הפרוצדורה של גרידה נעשית ע"י החדרת כלי דרך הנרתיק וצוואר הרחם אל תוך הרחם, לשם הסרת רקמת ההיריון והעובר החוצה מחלל הרחם. גרידה מבוצעת לרוב החל משבוע 7 ועד שבוע 26 להריון.
לפני שבוע 7 ניתן להיעזר בלקיחת כדורים לצורך גרימת הפלה מלאכותית (ע"י סיוע להתכווצות הרחם), ולאחר שבוע 26 לרוב מוציאים את העובר ע"י
לידה או ניתוח קיסרי
.
עד שבוע 15 הפעולה ניתנת לביצוע ע"י שאיבת תוכן ההיריון מהרחם באמצעות משאבת ואקום ( manual vacuum aspiration). לאחר מכן הפעולה נקראת- D&C (Dilatation & Curettage).
הבעייתיות בביצוע ניתוח גרידה בשבועות מתקדמים (לאחר שבוע 20) נובעת מהסיכון בניקוב דופן הרחם.
הכנה לניתוח
.
לפני ניתוח גרידה האישה עוברת בדיקה גופנית כללית, וכן בדיקה גניקולוגית ידנית ע"י רופא הנשים. בנוסף, יש צורך בבדיקת אולטרה-סאונד על מנת לאשש את גיל ההיריון המדויק ואזור ההשרשה ברחם. לעיתים נלקחות בדיקות נוספות כגון בדיקת סוג דם.
הפסקת הריון נעשית תחת הרדמה כללית. בהתייעצות עם הרופא יש להפסיק נטילת תרופות מסוימות מס' ימים טרם לכן. יש לשמור על צום מלא במשך 8 שעות לפני הניתוח.
מיד לפני ביצוע ניתוח גרידה יוחדר אל תוך צוואר הרחם חומר הסופח נוזלים ומתרחב, ובכך מרחיב את צוואר הרחם בצורה הדרגתית.
תהליך הניתוח.
גרידה מבוצע ע"י כירורג נשים
. אזור הכניסה לנרתיק עובר חיטוי, ולאחר מכן מוחדר מכשיר ארוך וצר דרך הנרתיק, שנועד להרחיב במעט את פתח צוואר הרחם. בהמשך, יוחדר אל חלל הרחם צינור המחובר למשאבה, באמצעותו נשאב תוכן ההיריון. כאמור, במידה וההיריון בחודשים ראשונים, ניתן להסתפק בשאיבת הוואקום.
בחודשים מתקדמים יותר, ישנו צורך בשימוש בכלים ניתוחיים, תחת הנחיית מכשיר אולטרה-סאונד, על מנת לרוקן את חלל הרחם. (המכשיר נקרא "מגרד"- curette). הניתוח יסתיים כאשר יהיה רושם לניקוי כל חלל הרחם מתוכן הריוני.
סיכונים בניתוח גרידה:
זיהום
- נדיר, זיהום צווארי (cervical) או תוך-רחמי אשר יכול לגרום לדלקת אגנית (PID) ובעיות פריון עתידיות.
דימום
- באזור הניתוח כתוצאה מטראומה מקומית לרקמת הרחם. דימום יכול להתרחש מיד לאחר הניתוח, עד 24 שעות לאחר הניתוח ובמקרים נדירים ביותר לאחר שבועות. במקרים בהם הדימום הוא רב יש צורך בעצירתו באמצעים ניתוחיים (ניתוח חוזר לצריבה או קשירת כלי הדם המדמם).
היווצרות צלקת ברקמת הרחם
- לרוב מדובר ברקמה צלקתית קטנה וחסרת חשיבות. לעיתים רחוקות עשויה לגרום לבעיות פריון עתידיות, זאת במידה ומבוצעות מספר גרידות.
פגיעה (ניקוב) בדופן הרחם -
נדיר.
שארית תוכן הריון ברחם -
עלול להיווצר עקב חוסר פינוי מוחלט של תוכן הרקמה. לרוב לא תידרש ניתוח חוזר אולם לעיתים יהיה בכך צורך על מנת להסיר את שאריות הרקמה שנותרו.
אי ספיקת
צוואר הרחם
- עקב הפעולה החודרנית, יכולה להיפגע רקמת צוואר הרחם, ולגרום ללידות מוקדמות בהריונות עתידיים.
סיכוני ההרדמה
- לרוב תופעות הקשורות לרגישות יתר לתרופות ההרדמה (תגובה אלרגית). לעיתים נדירות מאד תתכן תגובה חמורה של ירידת לחץ דם (שוק אנפילקטי).
הטיפול אחרי הניתוח.
המטופלת נשארת תחת השגחה למשך מספר שעות באשפוז יום לאחר ניתוח גרידה. לרוב אין בעיה שתשוחרר לביתה ביום הניתוח.
כיממה לאחר ניתוח גרידה יש לשמור על מנוחה ושתיית נוזלים מרובה.
ייתכנו כאבי בטן למשך מספר ימים, זאת בשל התכווצויות של הרחם. ניתן ליטול משככי כאבים ע"פ הצורך. בנוסף, ייתכנו דימומים נרתיקיים המלווים בקרישי דם למשך עד כשבוע-שבועיים לאחר הניתוח, שיפסקו בהדרגה. מחזור וסתי תקין צפוי להגיע בהמשך.
אין כל מניעה מכניסה להריון לאחר ניתוח גרידה, ויש לקחת בחשבון שביצוע גרידה אינו מהווה חלופה לשימוש באמצעי מניעה במידה ולא מעוניינים בהריון.
לרוב יש צורך בטיפול אנטיביוטי למשך חמישה ימים לאחר ניתוח גרידה, לצורך מניעת התפתחות זיהום.
המאמר נכתב על ידי ד"ר אפרת סולומון.
רוצה להתייעץ בנוגע לניתוח שד? שאלי את המומחה ב
פורום הגדלת חזה ואסתטיקה של השד
>>>
>